શનિદેવ ભગવાન શંકરના પરમ પ્રિય શિષ્ય છે. શનિદેવના પરમ મિત્ર હનુમાનજી તથા કાળભૈરવ છે. શનિદેવનો રંગ કાળો છે. તેમને ચાર હાથ છે. તે કાળી વસ્તુઓના સ્વામી છે. તેઓ કાળાં વસ્ત્ર જ પહેરે છે. કાળા અડદ તેમને ભાવતું ભોજન છે અડદના બાકળા તેમને ખૂબ પ્રિય છે. ભકતો તેમના ઉપર અડદ તથા તેલ ચડાવે છે. આમ કરવાથી શનિદેવ જલદી પ્રસન્ન થાય છે. તેમના ગળામાં મુકતા માળા શોભે છે. કાનમાં સુંદર આભૂષણ છે. તેમનાં બાવડાં પ્રચંડ છે. તેમનાં સાત વાહન છે. હાથી, ઘોડાે, સિંહ, ગધેડો, હરણ, કૂતરો તથા શિયાળ.